برگۆشاد توپونیمی هله تامامیله اؤیر‌نیلمه‌میشدیر. برگۆشاد تورک طایفاسینا منسوب آددیر. برگۆشاد سؤزو ادبیاتا 15. عصردن معلومدور. 16. عصره عایید منبع‌لرده گؤستریلیر کی، برگۆشاد طایفا آدی اولماقلا قیزیلباش طایفالارینداندیر. صفوی‌لر دؤورونده برگۆشاد قیزیلباش طایفالاری‌نین ترکیبینه داخیل اولموشدور. بیر سیرا عالیم‌لره گؤره توپونیمین بیرینجی حیصه‌سینی تشکیل ائدن  برگۆ سؤزو قدیم تورک منشالی  "‌بارق‌"  طایفاسی نین آدی‌دیر.